stanford-oval/wikipedia huggingface dataset:
מרכז כנסים הים התיכון
היסטוריה

הקמת המבנה החלה בשנת 1574, ככל הנראה לפי תוכניותיו של האדריכל ג'רולאמו קסאר, והוא הורחב מספר פעמים במשך מאות שנות קיומו. האולם המרכזי משתרע לאורכו של החוף, והוא הוגדל בין השנים 1660–1666. באותה עת היה אחד האולמות הגדולים באירופה, ויכל לשמש לאשפוזם של 914 חולים. ב-1676 נוסד במקום בית ספר לאנטומיה ולכירורגיה. כאשר נפוליאון כבש את מלטה ב-1798, שונה שמו של בית החולים ל"בית החולים הגדול" (Grand Hôpital) או "בית החולים הצבאי" (Hôpital Militaire), ומערכות האוורור, הסניטציה והתאורה בבניין שופרו. בין השנים 1800–1918, בעת שלטונם של הבריטים במלטה, שימש המקום כבית חולים צבאי, אך הוא תפקד בעיקר כחדר מיון או לאשפוזם של אלה שמצבם לא איפשר את פינויים למוסדות אחרים. לאחר תום מלחמת העולם הראשונה הפך המבנה למפקדת המשטרה המקומית, ושימש בתפקידו זה עד 1940. במהלך הפצצות מטוסי מדינות הציר במלחמת העולם השנייה, נפגע הבניין מארבע פגיעות ישירות ושליש ממנו קרס ונהרס. שרידי הבניין שימשו כמרכז תרבות ובידור לחיילי בעלות הברית, לאחר מכן כתיאטרון ילדים, ולבסוף כבית ספר. נערכו מספר ניסיונות לשפץ את המבנה, ולבסוף הוא שוקם ב-1978 וזכה לייעודו הנוכחי. מרכז הכנסים נחנך באופן רשמי ב-11 בפברואר 1979. אחד הרחובות הגובלים במבנה, קרוי עד היום "רחוב בית החולים הישן" (Triq l-Ispar l-Antik).
המבנה כיום

במבנה עשרה אולמות בגדלים שונים, והגדול שבהם הוא עדיין ה"סאקרה אינפרמריה", שאורכו 155 מטרים ורוחבו 11 מטרים. תקרתו מתנשאת לגובה של 11 מטרים, והוא יכול להכיל קהל ישוב של עד 1,500 איש. קירותיו של האולם עשויים מאבנים וקבועים בהם חלונות ופתחים הנושאים קשתות בסגנון המקורי. אולם גדול נוסף הוא אולם לה ולט, השוכן בדיוק מתחת לסאקרה אינפרמריה, והקרוי על שמו של הגראנד מאסטר זא'ן דה לה ולט. באולם זה שאורכו 150 מטרים ורוחבו 10 מטרים, השתמרה תקרת הקמרון הצולב המקורית בגובה של 5.11 מטרים, המחולקת על ידי קשתות רוחב למספר אגפים.
הערות שוליים

↑  the maltese architect gerolamo cassar
↑  היסטוריה (האתר הרשמי)
↑  האולמות (האתר הרשמי)
נון קאוסה פרו קאוסה

נון קאוסה פרו קאוסה (מלטינית: non causa pro causa - "לא סיבה לסיבה") היא קבוצת כשלים לוגיים רטרודוקטיביים שבה הסיבה אינה מזוהה באופן נכון.
הקבוצה מונה את הכשלים הבאים:
אפקט משולב (כשל הסיבה הבודדת)
כיוון הפוך
כשל רגרסיה
פוסט הוק ארגו פרופטר הוק (מתאם אקראי)
קום הוק ארגו פרופטר הוק (מתאם מצביע על סיבתיות)
כשל הצלף הבודד
נבחרת ישראל בכדורסל בכיסאות גלגלים

נבחרת ישראל בכדורסל בכיסאות גלגלים היא הנבחרת הרשמית של מדינת ישראל בכדורסל כיסאות גלגלים. הנבחרת פועלת במסגרת ההתאחדות הישראלית לספורט נכים.
היסטוריה

משחק כדורסל בכיסאות גלגלים החל לפעול בישראל בשנת 1952 בקרב נכי צה"ל. לאחר שנפתח מרכז הספורט לנכים בשנת 1960 החלו אימונים רציפים מגילאי עשר ומעלה ובשנת 1961 התקיימו לראשונה משחקי ליגה ארצית בה התחרו זו בזו קבוצות של ארגון נכי צה"ל מול נכי איל"ן. שני הארגונים החזיקו נבחרות שונות וכל אחת קיבלה דרגת נכות שונה במסגרת סיווג הקריטריונים של המשחקים הפאראלימפיים. שתי הנבחרות התחרו בנפרד במשחקים הפאראלימפיים טוקיו (1964) וכל אחת זכתה במדליית ארד: נבחרת נכי צה"ל בדרגת נכות קשה ונבחרת ספורטאי איל"ן בדרגת נכות קלה.
בליגת הכדורסל בכיסאות גלגלים בשנת 1966 התחרו 11 נבחרות שונות (2 נבחרות של נכי צה"ל ו-9 נבחרות של סניפי איל"ן מאזורים שונים בארץ). השתרשות המשחק במסגרת הספורט השיקומי והגידול במספר השחקנים איפשרו גם גיבוש נבחרת לאומית.
בשנת 1966 זכתה הנבחרת לראשונה באליפות העולם, במסגרת משחקי סטוק מנדוויל.
נבחרת הגברים

ייצגה את ישראל במשחקים הפאראלימפיים עשר פעמים וזכתה פעמיים במדליות זהב במשחקים הפאראלימפיים: בתל אביב (1968) ובארנהם (1980). הנבחרת השתתפה עוד שמונה פעמים במשחקים אלו: רומא (1960), טוקיו (1964), היידלברג (1972), טורונטו (1976), ניו יורק וסטוק מנדוויל (1984), סיאול (1988),  ברצלונה (1992) וב-בייג'ינג (2008).
בשנת 2008 הנבחרת דורגה במקום השמיני באירופה. בספטמבר 2019 הנבחרת סיימה במקום העשירי באירופה, ולא העפילה למשחקים הפאראלימפיים בטוקיו. ישראל נמצאים בדרג א' ביבשת.
הנבחרת זכתה באליפות העולם בכדורסל נכים שהתקיימה בבלגיה בשנת 1975.
קפטן הנבחרת (רשימה חלקית): ברוך חגאי, דני שחר, חיים כהן, רותם פיליפס, רועי רוזנברג (1993–2015).
נבחרת הנשים

ייצגה את ישראל במשחקים הפאראלימפיים שבע פעמים וזכתה פעמיים במדליות זהב במשחקים הפאראלימפיים: בתל אביב (1968) ובטורונטו (1976). הנבחרת השתתפה עוד חמש פעמים במשחקים אלו: היידלברג (1972), טורונטו (1976), ארנהם (1980), ניו יורק וסטוק מנדוויל (1984), סיאול (1988),
הערות שוליים

↑  כוכבים על כסאות גלגלים: נבחרת כדורסל הנכים, באתר ynet, 2 בפסטמבר 2008
↑  ליאור ברטל, ‏נבחרת ישראל בכדורסל בכיסאות גלגלים רשמה הופעה מכובדת באליפות אירופה, באתר דבר העובדים בארץ ישראל, 4 ביולי 2017
↑  ליאור ברטל, ‏נבחרת ישראל בכדורסל בכיסאות גלגלים במקום העשירי באליפות אירופה, באתר דבר העובדים בארץ ישראל, 8 בספטמבר 2019
↑  כדורסל בכיסאות גלגלים: נבחרת ישראל נשארה בדרג א', באתר ynet, 7 בספטמבר 2019
נבחרת ישראל בשנות השישים
נבחרת הנשים למשחקים הפאראלימפיים בתל אביב (1968)
נואל זנקנלה

| --- | --- |
 לידה:  דנוור, קולורדו, ארצות הברית
 שם לידה:  נואל פטריק זנקנלה
 מוקד פעילות:  ארצות הברית
 עיסוק:  פזמונאי, מפיק מוזיקלי
 פרופיל ב-IMDb
 
נואל פטריק זנקנלה (באנגלית: Noel Patrick Zancanella) הוא מפיק ופזמונאי אמריקאי, הפועל בעיקר בלוס אנג'לס שבקליפורניה. הוא כתב והפיק שירים עבור אמני רוק ופופ כמו טיילור סוויפט, ואן ריפאבליק, מארון 5, בי.או.בי, ג'ים קלאס הירוז, גאווין דגראו וקולבי קאליי. בשנת 2016 זכה בפרס גראמי לאלבום השנה בזכות סוויפט, על השתתפותו בהפקות אלבומה החמישי, 1989.
קריירה

אביו של זנקנלה היה מוזיקאי ג'אז, בעוד שנואל זנקנלה גדל ולמד לנגן על בס ותופים לפני שניגן על מכונת תופים. בהמשך, החליט ליצור בעיקר מוזיקת היפ הופ, תוך שפעל כמפיק מוזיקלי. בלוס אנג'לס הוא החל לעבוד באולפני וילג' ועד מהרה החל לעבוד עם אמנים כמו ג'נט ג'קסון ו-TK. "זו הייתה תקופה מעוררת השראה עבורי. זו הייתה הפעם הראשונה שנחשפתי כל כך עמוק למוזיקת הפופ", אמר זנקנלה. בסופו של דבר הוא הכיר את ראיין טדר מוואן ריפאבליק, שעבד באותה התקופה עם טימבלנד. השניים עבדו יחד על יצירה והפקת מוזיקה.
מאז 2009 הוחתם זנקנלה על חוזה הקלטות עם פטריוט גיימס, חברה שהוקמה על ידי ראיין טדר. ההחתמה נעשתה כתוצאה מכתיבת הלהיט "Good Life" של ואן ריפאבליק, שהגיע בשיאו למקום השמיני במצעד הבילבורד הוט 100. בשנת 2015 זכה זנקנלה בפרס פזמונאי השנה במהלך טקס פרסי הפופ של BMI. בשנת 2016 זכה בפרס גראמי לאלבום השנה, על הפקתו המשותפת עם הזמרת-יוצרת טיילור סוויפט וראיין טדר, באלבומה החמישי 1989. בנוסף לכך, הוא עזר בהפקת שני השירים "Welcome to New York" ו-"I Know Places" מ-1989. בשנת 2018, קיבל קרדיט כאחד ממפיקי אלבום האוסף של סוויפט, Reputation Stadium Tour Surprise Song Playlist.
הערות שוליים

↑  ACE Repertory, www.ascap.com
1 2  Noel Zancanella, GRAMMY.com, ‏23 בנובמבר 2020 (באנגלית)
↑  "Patriot Records". Patriot Records. Retrieved 2014-02-11., www.patriotrecords.com
↑  OneRepublic, Billboard
↑  P!nk Receives President’s Award at 63rd Annual BMI Pop Awards, BMI.com, ‏13 במאי 2015 (באנגלית)
↑  Taylor Swift – Welcome to New York (באנגלית), נבדק ב-2021-04-15
↑  Taylor Swift – I Know Places (באנגלית), נבדק ב-2021-04-15
↑  reputation Stadium Tour Surprise Song Playlist by Big Machine Records, Genius (באנגלית)
| --- | --- |
בקרת זהויות :  MusicBrainz: 746219b8-6b82-40f6-ac63-93aa98812db8
מקדם (מתמטיקה)

במתמטיקה, מְקַדֵּם הוא גורם המופיע בביטוי ומכפיל גורמים אחרים בביטוי. בדרך כלל המקדם הוא מספר.
פולינום

המקדם בפולינום הוא גורם הכופל את המשתנה (או המשתנים). דוגמה: בביטוי  7x^{2}-3xy+1.5+y המספרים 7 ו-3 הם מקדמיהם של שני האיברים הראשונים, בהתאמה. האיבר השלישי, 1.5, הוא קבוע. לאיבר האחרון אין מקדם המוצג במפורש, והוא נחשב לבעל המקדם 1, משום שהכפלה ב-1 אינה משנה את ערכו של הנכפל. פעמים רבות המקדמים הם מספרים, אך לעיתים הם פרמטרים של הבעיה, למשל a,‏ b, ו-c בביטוי  ax^{2}+bx+c שבו המקדמים אינם נחשבים למשתנים.
בהתאם לכך, פולינום במשתנה יחיד,  \ x, ייכתב בצורה
למספר טבעי כלשהו  k, כאשר  a_{k},\dotsc ,a_{1},a_{0} הם מקדמים. כדי שביטוי זה ישקף את כל המקרים, יש להתיר גם מקדם 0. החזקה הגבוהה ביותר,  \ k, שעבורה המקדם  \ a_{k} שונה מאפס, נקראת המעלה של הפולינום, ומסומנת  \deg p(x). המקדם  \ a_{0} נקרא המקדם החופשי ו-  \ a_{k} נקרא המקדם המוביל של הפולינום. אם המקדם המוביל שווה ל-1, הפולינום נקרא פולינום מתוקן. דוגמה:  \ 3x^{2}+5x+12 הוא פולינום ממעלה שנייה, שהמקדם המוביל שלו הוא 3. 'פולינום ממשי' הוא פולינום שבו המקדמים הם מספרים ממשיים. באופן כללי יותר, המקדמים עשויים להיות איברים בשדה (או חוג) כלשהו F, ואז מדובר ב"פולינום מעל F".
אלגברה ליניארית

באלגברה ליניארית, המקדם המוביל של שורה במטריצה הוא האיבר הראשון שאינו 0. דוגמה: במטריצה:
המקדם המוביל של השורה הראשונה הוא 1, המקדם המוביל של השורה השנייה הוא 5, המקדם המוביל של השורה השלישית הוא 4, ולשורה הרביעית, שכולה אפסים, אין מקדם מוביל.
אף שבאלגברה בסיסית מקדמים הם בדרך כלל קבועים, בראייה כללית יותר הם יכולים להיות משתנים. הקואורדינטות  (x_{1},x_{2},\dotsc ,x_{n}) של הווקטור  v במרחב וקטורי עם בסיס  \lbrace e_{1},e_{2},\dotsc ,e_{n}\rbrace
כימיה

בנוסחה כימית, המקדם הוא מספר המייצג כמה מולקולות (או אטומים) מכל סוג משתתפים בתהליך. דוגמה: בנוסחה  2H_{2}+O_{2}\rightarrow 2H_{2}O המספר 2 לפני  H_{2} (מולקולת מימן) ולפני  H_{2}O (מולקולת מים) הם מקדמים סטויכיומטריים.
ראו גם

מקדם (פיזיקה)
הערות שוליים

↑  שפת המתמטיקה ופעולות החשבון, באתר www.halomda.com - הלומדה
↑  פרק 5: תבניות מספר, פרק 6: כינוס איברים דומים, באתר /www.pet.ac.il - הנדסאים
↑  Eric W. Weisstein, Coefficient, mathworld.wolfram.com (באנגלית)
↑  מקדם - מה זה, הגדרה ומושג, באתר Economy-Pedia.com
↑  מקדם סטוכיומטרי (Stoichiometric coefficient) - כימיה ותעשייה כימית, ‏2019-05-23
מתיאש ארשי

| --- | --- |

 לידה:  24 בנובמבר 1954 (בן 69) בודפשט, הרפובליקה העממית ההונגרית 
 מדינה:  הונגריה 
 השכלה:  אוניברסיטת אטווש לוראנד (1979) 
 תפקיד:  חבר האסיפה הלאומית של הונגריה (2 במאי 1990–13 במאי 2010)  נציג באספה הפרלמנטרית של מועצת אירופה (3 באוקטובר 1994–23 ביוני 1997)  חבר הפרלמנט האירופי (1 במאי 2004–19 ביולי 2004)  מזכיר מדינה (15 במאי 1997–7 ביולי 1998)  נציג באספה הפרלמנטרית של מועצת אירופה (22 ביוני 1998–21 במאי 2010) 
 מפלגה:  ברית הדמוקרטים החופשיים, Democratic Coalition 
 בן או בת זוג:  Katalin Jemnitz 
 www.eorsi.hu
 
מתיאש ארשי - דיוקן
מתיאש ארשי (בהונגרית: Eörsi Mátyás; בודפשט, 24 בנובמבר 1954) הוא פוליטיקאי יהודי-הונגרי, היה חבר האספה הלאומית של הונגריה (חבר פרלמנט) ממפלגת הדמוקרטים-החופשיים במשך 20 שנה מ-1990 עד 2010, והיה מנהיג הפלג הליברלי של האספה הפרלמנטרית של מועצת אירופה בין השנים 2002-2009. ממשלת הונגריה ב-6 במרץ 2009 הציגה כמועמד את ארשי למזכיר הכללי של מועצת אירופה. ארשי חבר ב"קואליציה הדמוקרטית" מאז 2012.
קורות חיים > לימודיו

ארשי סיים את לימודיו בבית הספר התיכון בבודפשט ב-1973 ולאחר שסיים שנת שירות צבאי, החל את לימודיו בפקולטה למשפטים של אוניברסיטת אטווש לוראנד, שם השיג תואר דוקטורט במשפטים ב-1979.
קורות חיים > קריירה כעורך דין

לאחר שסיים את לימודיו, הפך ארשי ליועץ משפטי של חברת סחר חוץ הונגרית בבעלות ממשלתית. בשנת 1987 הקים את משרד עורכי הדין ארשי ושות', שהמתמחה בסחר בינלאומי. המשרד היה בבעלות משותפת שלו עם מיקלוש באואר. למרות שמאתיאש ארשי היה פוליטיקאי במשרה מלאה, הוא היה גם בורר פעיל בבית המשפט לבוררות של לשכת המסחר והתעשייה ההונגרית.
קורות חיים > קריירה פוליטית

בשנת 1988, ארשי היה אחד המייסדים של אחת המפלגות הדמוקרטיות הראשונות בהונגריה, "ברית הדמוקרטים החופשיים" הליברלי (SZDSZ). בשנת 1989, הוא ייצג בפורום "השולחן העגול של האופוזיציה" (EKA) (באנגלית: Hungarian Round Table Talks) במה שנקרא משא ומתן לאומי סביב השולחן העגול שבו דנו המפלגה הקומוניסטית והאופוזיציה החדשה שהוקמה, בכללי המעבר הדמוקרטי. שנה לאחר מכן, בבחירות שנקראו אז "משאל העם בן ארבע השאלות" היה חבר בוועדת הבחירות הארצית.
הוא נבחר לחבר פרלמנט בבחירות החופשיות הראשונות לפרלמנט ב-1990. בשנת 1991 היה אחד מהמזכירים המנהלים של ה-SZDSZ לתקופה קצרה. הוא זכה שוב במושב בבחירות לפרלמנט של 1994 (עליהם חזר ב-1998, 2002 ובשנת 2006). מ-1994 עד 1997 הפך ליו"ר ועדת החוץ של הפרלמנט. בשנת 1997 מונה למזכיר מדיני לעניינים מדיניים (סגן שר חוץ) בממשלת דיולה הורן. מ-1998 עד 1999 היה סגן יו"ר הסיעה של מפלגתו בפרלמנט. בשנת 2001, נבחר שוב כאחד ממזכירי ומנהלי המפלגה. משנת 2002 עד 2006, כיהן כסגן יו"ר ועדת החוץ של הפרלמנט ההונגרי. בשנת 2004, כשהונגריה התקבלה לאיחוד האירופי נבחר לנשיא הוועדה הלאומית לענייני האיחוד האירופי, תפקיד שמילא עד 2010. בשנים 2007–2008 הוא היה יו"ר סיעת SZDSZ בפרלמנט. הוא לא התמודד בבחירות לפרלמנט 2010 ולא חידש את חברותו במפלגה במהלך הרוויזיה שלאחר הבחירות.
בשנת 1997 נבחר לאחד מסגני הנשיא של האינטרנציונל הליברלי ובשנת 2002, כחבר במועצת אירופה, נבחר לנשיא האספה הפרלמנטרית של הקבוצה הליברלית. שם, עבודתו התמקדה בעיקר בבניית מעברים דמוקרטיים ומוסדות דמוקרטיים. הוא שימש כמשקיף בחירות ומומחה במספר מדינות. עבודתו הניבה מספר דוחות חשובים, כמו דו"ח 2004 שלו על קפריסין ודו"ח 2006 שלו על הבלקן. ארשי הוביל את קבוצת שלושים המשקיפים של מועצת אירופה - בכמה הזדמנויות בבחירות לפרלמנט ולנשיאות בגאורגיה ובשני סבבי הבחירות לנשיאות אוקראינה ב-2010. בסוף ינואר 2012 הצטרף ל-DK (הקואליציה הדמוקרטית).
לאחר הקריירה הפוליטית והמקצועית שלו הוא עבד עבור ה-NDI (המכון הלאומי הדמוקרטי לעניינים בינלאומיים ובאנגלית: National Democratic Institute for International Affairs) בירדן ובלוב (2011) וב-2012 עבור ה-Democracy Reporting International (DRI) בברלין. ב-2013 היה המזכיר הכללי של הפורום הפרלמנטרי לדמוקרטיה (Parliamentary Forum for Democracy) שבסיסו בוילנה. משנת 2014 היה יועץ למזכ"ל הקהילה של הדמוקרטיות (Community of Democracies) בוורשה ומשנת 2013 ואילך מונה בארגון זה לתפקיד ראש מינהל הכספים ומשאבי האנוש. הוא היה ראש המשימה הבינלאומית למעקב אחר הבחירות לפרלמנט בצ'כיה ב-2017 וברפובליקה של מולדובה ב-2019.
משפחתו

מתיאש ארשי נולד במשפחה יהודית חילונית. סבתו, פני אאואר, הייתה פוליטיקאית סוציאל-דמוקרטית, ואביו היה דיולה ארשי, משפטן הונגרי-יהודי, פרופסור באוניברסיטה, חבר מן המניין באקדמיה ההונגרית למדעים. ראש מחלקה וכן רקטור אוניברסיטת אטווש לוראנד. דודו היה אישטוון ארשי, סופר זוכה פרס קושוט (הפרס המקביל בהונגריה לפרס ישראל). בן דודו הוא לאסלו ארשי, היסטוריון וחוקר. אשתו, קטלין ימניץ, ביולוגית שעובדת עבור סולבו ביוטק (Solvo Biotech) לאחר כמעט 40 שנות עבודה במכון המחקר לכימיה של האקדמיה ההונגרית למדעים.
נולדו להם שני בנים ובת.
לקריאה נוספת

MTI Ki Kicsoda 2009, Magyar Távirati Iroda Zrt., Budapest, 2008, p. 289, ISSN 1787-288X (מיהו מי? בהוצאת סוכנות הידיעות ההונגרית-2008)
גיליון נתונים פרלמנטרי של ארשי
הביוגרפיה הפרלמנטרית של ארשי 1996
העמוד של מתיאש ארשי באתר האינטרנט של מועצת אירופה
מתיאש ארשי כחבר הפרלמנט האירופי
הערות שוליים

↑  Eörsi Mátyást jelöli a kormány az Európa Tanács főtitkári posztjára(הקישור אינו פעיל, 2018-11)
↑  Interjú Eörsi Mátyással a Jogi Fórumon
↑  Az ősbölények leléptek – SZDSZ küldöttgyűlés, hvg.hu, 2010. június 27.
↑  "A ciprusi helyezt (Situation in Cyprus)". אורכב מ-המקור ב-2013-03-23.
↑  Általános politikai vita a balkáni helyzetről (General policy debate on the situation in the Balkans)
↑  Eörsi Mátyás vizsgálódik Ukrajnában – Népszava.hu, 2010. február 2.
↑  Eörsi Mátyás belépett Gyurcsány pártjába – Népszabadság, 2012. január 25.
| --- | --- |
בקרת זהויות :  NLI: 987007603923705171  GND: 171346297  ISNI: 0000 0000 7961 0100  VIAF: 121438031   WorldCat (עם VIAF): 121438031
נט פטון

נט פטון (באנגלית: Nat Patton‏; 26 בפברואר 1881 – 27 ביולי 1957), הידוע גם בשם "דודן נט", היה עורך דין ופוליטיקאי אמריקאי שכיהן חמש קדנציות כחבר דמוקרטי בבית הנבחרים של ארצות הברית מהמחוז ה-7 של טקסס בשנים 1935–1945.
ביוגרפיה > ראשית חייו

פטון נולד ב-26 בפברואר 1881 בחווה ליד תדמור הזעירה במחוז יוסטון ליד קרוקט במזרח טקסס. הוא למד בבתי ספר כפריים ובבית הספר הרגיל של סם יוסטון בהאנטסוויל. הוא לימד בבתי הספר הכפריים והתיכוניים בשנים 1899–1918.
ביוגרפיה > קריירה פוליטית מוקדמת

הוא נבחר לבית הנבחרים של טקסס ב-1912, למד בבית ספר למשפטים באוניברסיטת טקסס באוסטין, התקבל ללשכת עורכי הדין ב-1918, והחל את עריכת הדין שלו בקרוקט. במהלך מלחמת העולם הראשונה, פטון התגייס לצבא ארצות הברית אך מעולם לא הושבע בשל סים המלחמה.
פטון נבחר בשנת 1918 כשופט המחוזי של מחוז יוסטון וכיהן עד 1922. הוא כיהן בסנאט של מדינת טקסס בשנים 1929–1934. הוא גם היה ציר לוועידות המדינות הדמוקרטיות בטקסס בשנים 1924 ו-1935.
ביוגרפיה > כהונה בקונגרס

בשנת 1934 נבחר פטון לקונגרס ה-74 ולאחר מכן לארבעת הקונגרסים הבאים, וכיהן מ-3 בינואר 1935 עד 3 בינואר 1945. פטון הובס ב-1944 על ידי טום פיקט.
ביוגרפיה > אחרית חייו ומותו

הוא חידש את העיסוק בעריכת דין בקרוקט עד מותו ב-27 ביולי 1957; הוא קבור שם בפארק הזיכרון של אוורגרין.
נואל מרטין

| --- | --- |
אין תמונה חופשית
 לידה:  23 ביולי 1959 ג'מייקה 
 פטירה:  14 ביולי 2020 (בגיל 60) ברמינגהאם, הממלכה המאוחדת 
 מדינה:  הממלכה המאוחדת 
 
נוֹאֵל מרטין (Noël Martin;‏ 1959 – 14 ביולי 2020) היה בריטי, שנפל קורבן לפשע שנאה של תקיפה על ידי ניאו נאצים.
ביוגרפיה

מרטין נולד ב-1959 בג'מייקה. לאחר שהיגר לבריטניה, התגורר בברמינגהאם. ב-16 ביוני 1996, בעת ששהה בברנדנבורג, גרמניה, ועבד שם כפועל בניין, הותקף מרטין בגלל עורו השחום בידי ניאו נאצים, שהשליכו לבנת בטון על מכוניתו. הלבנה ניפצה את חלון הרכב והוא נפגע קשות בראשו ובעמוד השדרה, נותר משותק בארבע הגפיים (קואדריפלגיה), ונזקק לעזרה של 24 שעות ביממה.
מרטין התפרסם כשביקש בשנת 2006 סיוע בהתאבדות, על ידי המתתו בהמתת חסד. פרסומו גרר הפקה של סרט תיעודי על חייו, שהפיק ערוץ 4 הבריטי בשנת 2009.
נפטר ב-14 ביולי 2020.
הערות שוליים

↑  Neonazi-Opfer Noël Martin gestorben, Der Tagesspiegel, ‏14 ביולי 2020 (בגרמנית)
| --- | --- |
בקרת זהויות :  GND: 133306178  SUDOC: 249139413  VIAF: 33184033   WorldCat (עם VIAF): 33184033 
ערך זה הוא קצרמרבנושא אישים. אתם מוזמנים לתרום לוויקיפדיה ו.
מרכז לבריאות הנפש שלוותה

| --- | --- |
מראה הכניסה לבית החולים
מראה הכניסה לבית החולים
 מאפייני הארגון
 סוג:  בית חולים פסיכיאטרי
 אוניברסיטה:  אוניברסיטת תל אביב
 בעלים:  שירותי בריאות כללית
 היסטוריה
 תאריך ייסוד:  1956
 שירותים
 מיטות:  114
 http://hospitals.clalit.co.il/shalvata/he/Pages/default.aspx
 גאוגרפיה
 מיקום:  הוד השרון
 קואורדינטות:  32°09′14″N 34°53′56″E﻿ / ﻿32.15388889°N 34.89888889°E﻿ / 32.15388889; 34.89888889
  מפת מיקום  מפה דינמית   (למפת גוש דן מוגדלת) מרכז לבריאות הנפש שלוותה(למפת גוש דן רגילה) מרכז לבריאות הנפש שלוותה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מרכז לבריאות הנפש שלוותה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מרכז לבריאות הנפש שלוותה  he מרכז לבריאות הנפש שלוותהhe מרכז לבריאות הנפש שלוותהמפת  __ הוד השרון (in English: Hod HaSharon) [‌גוש דן וסביבותיו‌]מצפון:  מצפון: __ כפר סבא (in English: Kfar Saba) מצפון ממזרח ומדרום: __ מועצה אזורית דרום השרון (in English: Drom HaSharon Regional Council) מדרום: __ פתח תקווה (in English: Petah Tikva) ממערב: __ רמת השרון (in English: Ramat HaSharon), __ הרצליה (in English: Herzliya) tabBackground:;tabBorder:#aaa;defaultTab:0;
 
המרכז לבריאות הנפש שלוותה הוא בית חולים פסיכיאטרי בהוד השרון. המרכז משתייך לשירותי בריאות כללית ומסונף לפקולטה לרפואה ע"ש סאקלר באוניברסיטת תל אביב.
במרכז יש חמש מחלקות: א', ב', ג', ד' ו-ה', כאשר מחלקה ב' היא מחלקה פתוחה, מחלקה ד' היא מחלקת נוער וכל השאר הן מחלקות סגורות למבוגרים. בנוסף, קיימים במרכז מרפאות חוץ, מערך לטיפול בנזעי חשמל ומערך לאשפוז יום.
היסטוריה

המרכז לבריאות הנפש שלוותה נוסד בשנת 1956 במגדיאל על ידי קופת חולים כללית והיווה אחד משלושה מרכזים פסיכיאטרים של הקופה. מאז ייסודו, פועל המרכז לבריאות הנפש שלוותה ברציפות ועד היום טופלו בו עשרות אלפי מטופלים. מנהלו הראשון של בית החולים היה היינריך צבי ויניק. רות יפה ניהלה את בית החולים בין השנים 1956–1973. חשיבות רבה ניתנה לעיצוב הסביבה הטיפולית ולהשריית אווירה המקדמת ריפוי, החלמה ושיקום. יפה הרחיבה את פעילותו של בית החולים והקימה בו מרפאת ילדים ונוער ומחלקה לחולי יום. בשנת 1963 הפך בית החולים למחלקה הפסיכיאטרית של בית הספר לרפואה באוניברסיטת תל אביב.
בין השנים 1986–1997 ניהל את בית החולים מיכה נוימן. לאחר מכן, ועד שנת 2017 ניהל את בית החולים שמואל קרון. החל משנת 2018 מנהל את בית החולים שלמה מנדלוביץ'.
פעילות ושירותים

תחומי הפעילות העיקריים של בית החולים הם אשפוז פסיכיאטרי וטיפול אמבולטורי. בבית החולים פועל גם מערך מחקר.
מחלקות האשפוז כוללות:
יחידת מיון והשהיה - ביחידת המיון וההשהייה מתבצע טיפול אינטנסיבי קצר מועד.
מחלקות סגורות למבוגרים - במחלקות הסגורות מאושפזים חולים במצבים קשים במיוחד. נוסף על חולים המופנים מיחידת המיון, מתקבלים למחלקה הסגורה חולים מהמחלקה הפתוחה שמצבם מחייב מעבר לתנאים סגורים לתקופה קצרה.
מחלקה פתוחה - המחלקה הפתוחה עוסקת בטיפול בדיכאון ובמשברי חיים. במחלקה טיפולים פסיכיאטריים, פסיכותרפיה פרטנית וקבוצתית, ריפוי בעיסוק, טיפול באמנות, פסיכודרמה ועוד.
טיפול יום - טיפול יום הוא חלופה לאשפוז במחלקה פתוחה, ומאפשר רצף טיפולי מהשלב החריף של המחלה ועד לתהליך השיקום ולשחרור.
מחלקת נוער - מחלקת הנוער מיועדת לנערים ולנערות בני 18-12. במחלקה פועל בית ספר, המיועד לצמצם את פערי הלימוד שנוצרים בעקבות האשפוז.
השירותים האמבולטוריים (מרפאות) כוללים:
מרפאות חוץ בבית החולים - פועלת מרפאת חוץ למבוגרים ומרפאת חוץ לילדים ונוער. נוסף על כך ישנן יחידות מרפאתיות ייחודיות - מרפאת הגיל השלישי, המספקת אבחון וטיפול אמבולטורי וכן השמה של קשישים הזקוקים לסידור מוסדי, מרפאת צעירים, מערך דיכאון ומרכז לטיפול יום אינטנסיבי - מסייע לחולי סכיזופרניה והפרעות אישיות לשפר את התפקוד היומיומי ולחזור ולהשתלב בקהילה.
מרפאות בקהילה - שלוותה מפעילה מרפאות גם מחוץ לתחום בית החולים, כדי לאפשר נגישות, נוחות ואפשרות לקבלת טיפול במוסד שאינו פסיכיאטרי. קיימות מסגרות למבוגרים ולילדים במצבים נפשיים שאינם דורשים אשפוז.
נטאפ

| --- | --- |


 נתונים כלליים
 סוג:  נאסד"ק: NTAP S&P 500 Component
 בורסה:  נאסד"ק (NTAP) 
 מייסדים:  דייוויד היץ ג'יימס לאו מיכאל מלקולם
 תקופת הפעילות:  1992–הווה (כ־32 שנים)
 מיקום המטה:  סאניווייל 
 משרד ראשי:  סאניווייל, קליפורניה, ארצות הברית
 מוצרים עיקריים:  Compression, Data ONTAP, DataFort, Deduplication, FAS2000, FAS3100, FAS3200, FAS6000, FAS6200, File Storage Resource Manager, Flash Cache, FlexCache, FlexClone, FlexPod, FlexShare, FlexVol, Lifetime Key Management, MetroCluster, MultiStore, Open Systems SnapVault (OSSV), OnCommand management software, RAID-DP, SANscreen, SnapLock, SnapMirror, SnapRestore, Snapshot, SnapValidator, SnapVault, StorageGRID, SyncMirror, V-Series (V3100, V3200, V6000, V6200)
 שווי שוק:  25.59 מיליארד דולר (10 באוקטובר 2024)
 הכנסות:  5.54 מיליארד דולר 2016
 רווח:  229 מיליון דולר 2016
 מנכ"ל:  ג'ורג' קוריאן
 עובדים:  12,000
  
 נטאפ ישראל
 
נטאפ בע"מ (באנגלית: Netapp, או באופן רשמי Network Appliance, Inc) היא חברת מחשבים אמריקאית המתמחה בניהול אחסון ובמאגרי נתונים. קובצי האחסון של נטאפ מחוברים לרשתות, ומאפשרים לקהל הלקוחות הארגוני לאחסן ולשתף נתונים בין העובדים. משרדיה הראשיים של החברה ממוקמים בסאניווייל, קליפורניה. החברה חברה בנאסד"ק-100, ודורגה כאחת מ־500 החברות ששוויין הגדול ביותר בפעם הראשונה ב-2012.
היסטוריה

נטאפ נוסדה בשנת 1992 על ידי דוד היץ, ג'יימס לאו ומיכאל מלקולם. מלקולם, היץ ולאו התחילו במטרה לפשט את ענף אחסון הנתונים. השלישייה, הנתמכת על ידי מימון פרטי והון סיכון של 12.8 מיליון דולר, הפרידה בין רכיבי האחסון והניהול לבין שרת המחשבים המסורתי ופיתחה שרת נפרד שאינו ניתן לתכנות. ארכיטקטורת התוכנה הקניינית של נטאפ אפשרה לחברה להשתמש בחומרה סטנדרטית בתעשייה ולא בחומרה מיוחדת, וסיפקה ללקוחותיה - קהל לקוחות תאגידי - פתרון אוניברסלי ורב-תכליתי לאחסון ואחזור הנתונים שלהם. באותו זמן, המתחרה העיקרי של החברה הייתה חברת Auspex.
בשנת 1994 קיבלה נטאפ מימון הון סיכון מחברת סקויה קפיטל. בשנת 1995 החברה הונפקה לראשונה לציבור.
החברה פרחה בשנות בועת האינטרנט של השנים 1990 עד אמצע 2001, במהלכה גדלה ההכנסה השנתית של החברה לכמיליארד דולר.
לאחר התפוצצות הבועה, הכנסות החברה ירדו ל-800 מיליון דולר בשנת 2002. מאז, הכנסות החברה עלו בהתמדה. בשנת 2006 מכרה החברה את קו המוצרים NetCache לחברת Blue Coat. ב־19 באוגוסט 2009 פרש דן וורמנהובן מתפקיד המנכ"ל והוחלף על ידי טום ג'ורגנס.
נטאפ בישראל

נטאפ מחזיקה מרכז מחקר ופיתוח בישראל תחת השם NetApp Cloud Innovation Center. המרכז שממוקם בתל אביב ומעסיק כ-190 עובדים, מוביל את פיתוח פעילות הענן של התאגיד האמריקאי בישראל ומעניק שירותי ענן לחברות הגדולות בעולם. במסגרת פעילות הענן שלה נטאפ מספקת פתרון משלים לספקי הענן הגדולים AWS של אמזון, Azure של מיקרוסופט ו-Cloud Platform של גוגל בתחומי האחסון, ניהול ואבטחת המידע.
מרכז נוסף של נטאפ ממוקם בפתח תקווה, והוא אחראי על מכירות, שירות ותמיכה ללקוחות הישראליים.
נטאפ ביצעה מספר רכישות בולטות של סטארט-אפים ישראליים:
ב-2006 רכשה את חברת טופיו (Topio) תמורת 160 מיליון דולר. טופיו פיתחה תוכנה המאפשרת ללקוחות להעתיק ולשחזר נתונים מכל פלטפורמת שרתים כולל יבמ, EMC או HP. בשל קשיים להטמיע את המוצר שפיתחה טופיו, נטאפ עצרה את פיתוחו ב-2008.
ב-2008 רכשה את חברת אונארו (Onaro) תמורת 120 מיליון דולר. מייסדי אונארו, רועי אלון ואסף לוי, מנהלים היום את מרכז הפיתוח הישראלי.
ב-2019 רכשה את חברת קוגניגו (Cognigo) תמרות 70 מיליון דולר. קוגניגו פיתחה פלטפורמה להגנה על מידע והתאמתו לתקנות הפרטיות השונות בעולם, כמו ה-GDPR ואחרות.
ב-2020 רכשה את חברת ספוט (Spot.io) תמורת 450 מיליון דולר. ספוט מסייעת לחברות לרכוש ולנהל קיבולת תשתית ענן עודפת.
ראו גם

Big Data
בסיס נתונים
NAS
SAN